Karjohansvern orlogsstasjon

**Karljohansvern** er en tidligere orlogsstasjon og et nedlagt skipsverft i Horten (tidligere i Borre fra 1820–1858 og igjen fra 1988–2002) i Vestfold. Karljohansvern verft var marinens hovedverft fra 1850 til 1968, da det fortsatte som et sivilt verft under navnet Horten Verft A/S fram til det gikk konkurs i 1987. En utgravd kanal skiller området fra fastlandet og gjør det til en øy.

## Historie

I 1818 ble det vedtatt å opprette en orlogsstasjon på gården Horten Gård og området rundt gården i prestegjeldet Borre og Nykirke sokn. Som senere ble til Borre formannskapsdistrikt fra 1837, og fra 1858 som Horten ladested og sist fra 1907 som Horten by. To år seinere i 1820 begynte anleggsarbeidene for et verft for bygging av orlogsskip. Det første skipet, en fregatt, ble sjøsatt 1828. Verftet het først Hortens verft, siden Marinens Hovedværft fram til kong Oscar I gav det navnet Carljohansværn værft i 1854. Fra 1850 hadde det da overtatt som hovedstasjon for marinen etter Fredriksvern i Stavern, en rolle det hadde helt fram til 1968. Da overtok staten verftet og døpte det om til Horten Verft A/S.

Horten verft ble lagt ned i 1987. Tidligere var Karljohansvern såkalt standkvarter for Østlandet sjøforsvarsdistrikt. Karljohansvern kan fremdeles fungere som base ved en eventuell krig eller krise. Sjøforsvarsdistrikt Sør ble nedlagt juli 2002. Befalsskolen for kystartilleriet (BSKA) på Oscarsborg ble slått sammen med Befalsskolen for marinen (BSMA) og samlokalisert på Karljohansvern fra august 2002 som BSS (Befalsskolen for Sjøforsvaret), Marinemuseet og en avdeling av Forsvarets forskningsinstitutt. Stortinget har vedtatt at BSS skal flyttes til Bergen innen 1. august 2010.

Verftsområdet er gjort om til næringspark. Karljohansvern er nå åpnet for allmennheten. Forsvaret eier store områder og mye bygningsmasse, men kun Vealøs er militært, og avstengt for allmennheten.

## Forvaltning
Anlegget forvaltes av Forsvarsbygg.

## Veinavn

7 veinavn er delt ut, men kun to med typisk militært preg, og kun én militær person ved navn. Veiene er Kommandørkaptein Klincks vei og Admiralveien. Man skal likevel merke seg at militære personer har preget mange vei- og gatenavn i Horten, men altså kun ett på Karljohansvern. 
 
Under følger en liste over veinavn, hvilket år navnet ble vedtatt og hvilken person den er kalt opp etter.

## Bilder

Fil:Horten Komm.svg|Hortens kommunevåpen ble godkjent i 1907. Panserskipet foran borgen i det en feltet viser til byen som marinens hovedbase.
Fil:MarinemuseetHorten.jpg|Hovedinngangen til Marinemuseet. Det ble opprettet i 1853 og har hatt lokaler i magasinbygning A siden det ble oppført i 1864.
Fil:Lokalhistorisk senter horten.JPG|Lokalhistorisk senter i den gamle sykestua på Karljohansvern rommer Horten bymuseum.
Fil:Preus Museum.jpg|Preus museum, Norsk museum for fotografi, holdet til i samme magasinbygning som Marinemuseet
Fil:Karljohansvern brakke C.jpg|Brakke C
Fil:Karljohansvern brakker.jpg|Mannskapsbrakker
Fil:Vollen2.JPG|Offisielt Vollen, men i byen går stranden og området under navnet Vollane.
Fil:Sjømilitære korps kaserne Karljohansvern.jpg|Sjømilitære korps' kaserne
Fil:Karljohansvern garasje.jpg|Garasjer
Fil:Kalkmølle2.jpg|Kalkovnene fra 1854
Fil:Citadellet 1903.jpg|Citadellet ble reist som fort på Karljohansvern i 1851. Det ble sprengt vekk i 1971 for å utvide det sivile skipsverftet.
Fil:Horten Kirke front 20060415.jpg|Horten kirke/Garnisonskirken
Fil:Horten industripark.JPG|Horten industripark, gjerne omtalt som HIP
Fil:Steindokken.JPG|Dokken ved Horten Industripark. Blant annet Kongeskipet repareres her.
Fil:HNoMS Harald Haarfagre in drydock at Karljohansvern.jpg|«Harald Haarfagre» i tørrdokk på Karljohansvern.
Fil:Karljohansvern kanonoganker.JPG|Rundt omkring på Karljohansvern er den maritime og militære historien utstilt.


## Se også
* Horten Verft

## Referanser


## Eksterne lenker
* 
* ''Verneplan Karljohansvern. B. 1'' Forsvarsbygg, Nasjonale festningsverk, Oslo, 2006
* ''Verneplan Karljohansvern. B. 2'' Forsvarsbygg, Nasjonale festningsverk, Oslo, 2006
* Museumsnett om Karljohansvern
* Søk etter Karljohansvern i Høgskolen i Vestfolds «Borre-minne»
* Om navnet Karljohansvern
* Karljohansvern
* Om Karljohansvern på nettsidene til Kulturarv i Vestfold fylkeskommune
* 
* 
* 
* 
* 
* 
* 
* 
* 
* 
*